Paiwan cho̍k

Paiwan-cho̍ksīTâi-oân goân-chū-bînê 1-cho̍k. In khiā-khí ê khu-he̍k tīTâi-oânlâm-pō·, siōng-pak kàuTāi-bú-soaⁿ(大武山) soaⁿ-tē, siōng-lâm kahHêng-chhun(恆春), nā ǹg sai sī kàu E̍h-liâu (隘寮), tang-pêng kàuThài-mâ-lí(太麻里) lâm-bīn ê hái-hoāⁿ. Paiwan ê hoat-chó· sīPak-tāi-bú-soaⁿ(北大武山).
Paiwan-cho̍k koh hun-chòRavalkapVutsul2-ê a-cho̍k, nāVutsuliū-koh lēng-goā hun-chòPaumaumaq,Chaoboobol,ParilariokapPaqaroqarochit kúi-ê kûn.
In ê jîn-kháu chi̍p-tiong tīPîn-tong-koān, nā kōan lāi-té, sīLâi-gī-hiong(來義鄉) Paiwan ê lâng siōng-chē. Lēng-goā chhin-chhiūⁿMá-ka-hiong(瑪家鄉),Soaⁿ-ti-mn̂g-hiong(三地門鄉),Thài-bú-hiong(泰武鄉),Chhun-ji̍t-hiong(春日鄉),Sai-chú-hiong(獅子鄉),Bó͘-tan-hiong(牡丹鄉) hāmTâi-tang-koānê chi̍t-kóa hêng-chèng-khu mā lóng ū in khiā-ke ê só·-chāi.
Sio̍k-tī Paiwan ê Parilario ê Bó-tan-hiong tī le̍k-sú-sīong chin ū-miâ, Chhin-kok-sî-tāi ê Tông-tī (同治) kî-kan, bat hoat-sengBó͘-tan-siā sū-kiāⁿ(牡丹社事件), āu--lâi sīm-chì piàn-chò kok-chè-sèng ê toā-tāi-chì.
Kàu 2003-nî ê thóng-kè chu-liāu, Paiwan-cho̍k ê jîn-kháu kè-kīong ū 7-bān gōa lâng.
Paiwan-cho̍k siōng-kài hō· lâng chù-ba̍k ê tō-sī in lè-táu ê saⁿ kap chng-thāⁿ, kìⁿ-nā in hun-lé he̍k-chiá sī chè-lé ê to·-ha̍p, tō thang khoàⁿ-tio̍h cho̍k-jîn thâu-khak-téng tì chin súi ê bō-á, he bō-á ēnghoe,chháu, chiáu-mn̂g kaptōng-bu̍tê kak hāmgêchò chng-thāⁿ, nā saⁿ mā ū chin-chē hoe-chháu, ū chhiah-siù kap chnglîu-lî-chu, jî-chhiáⁿ ta̍k-ê Paiwan-lâng saⁿ téng-koân ê hoe-chháu koh lóng bô-kāng-khoán, in ê ho̍k-chong ê gē-su̍t ē-sái kóng chin chhut-miâ.
Gē-su̍t hong-bīn, in êtiau-khekmā chin hō· lâng o-ló, in-ūi in cho̍k ê kai-kip chè-tō·, ki-pún-siōng sī kan-taⁿkùi-cho̍kchiah ē-tàng ū chhù--ni̍h ê tiau-khek--ê, pí-lūn-kóngmn̂g-táu, khi̍t-á, liân phó·-thong-sî-á teh ēng êau-á,thng-sî-á,loa̍h-ákapcha-po·-lângchò chng-thāⁿ êtoê to-pìⁿ lóng ū chit-khoán ê hān-chè. In cha̍k-hoe ê chú-tê, chú-iàu sī ísîn-oē,thoân-soeh, kap chó·-lêng ê sīong.
Lēng-goā 1-khóan gē-su̍t piáu-hiān, sī tī in seng-khu-téng êchhiah-hoe, Paiwan-lâng ê chhiah-hoe kan-taⁿ chhiah tīcha-bó·-lângê chhiú-poâⁿ, cha-po·-lâng ê heng-khám kap kha-chiah-phiaⁿ. Nā beh chhiah-hoe, tio̍h ài-sī pō·-lo̍k lāi-té ê kùi-cho̍k, he̍k-chiá-sī ū te̍k-sû ê kong-lô, keng-koè mamazangilan (thâu-bo̍k) ún-chún, chiah ē-tàng-tit. Só·-í chhiah-hoe pún-sin hām chhiah-hōe ê hoe-chháu, mā tāi-piáu-tio̍h in ê siā-hoē kai-kip.
Mamazangilan (thâu-bo̍k) kap kùi-cho̍k ū chi̍t-koá chng-thāⁿ ê tia̍t-koân, pí-lūn chin sêngpah-pō·-chhiuⁿhoe-chháu ê kanglāi-hi̍ohchiáu-mn̂g, ko-kùi ê lîu-lî-chu hām tia̍t-pia̍t ê hoe-chháu ( lâng-thâu kap pah-pō·-chhiuⁿ ê hoe-chháu téng-téng).
Hīan-chhú-sî, mamazangilan éng-koè choan-īong ê hoe-chháu í-keng khai-hòng--ah, m̄-koh thâu-chhah téng-koân ê 1-kóa choan-iōng chng-thāⁿ khoán-sek, iáu ū chiâⁿ-chē pō·-lo̍k chun-síu.
Paiwan ê kai-kip chè-tō· chin giâm-keh, tāi-khài hun-chòmamazangilan(thâu-bo̍k),kùi-cho̍k,íong-sūkappeh-sèⁿ-lâng4-ê kai-kip. Kùi-cho̍k lāi-té, koh chiàu in kap mamazangilan ê chhin-chiâⁿ koan-hē hun-chò 2-ê kàu 3-ê kai-kip.
Kùi-cho̍k êhun-inchin ài tùi-thâu-chhin, só·-í mamazangilan tiāⁿ-tiāⁿ kap kî-thaⁿ pō·-lo̍k ê mamazangilan chò chhin-chiâⁿ.
Mamazangilan tī Paiwan sī tē-chú, in ū thó·-tē, khe-chúi kap la̍h-tîuⁿ ê só·-iú-koân, koh ē-tàng thàu-koè hun-in lâi kā ka-tī ê léng-tē hùn-toā, nā-sī kai-kip khah-kē ê cho̍k-jîn tō ǹg-bāng ē-tàng kap kai-kip khah-koân ê lâng kiat-hun, thang hō· ka-tī ê kai-kip piàn koân, só·-í in ê kiáⁿ-jî cha-bó·-kiáⁿ tō ē ū kai-kip kái-piàn ê hiān-siōng.
Paiwan ê kai-kip koan-liām m̄-nā piáu-hiān tī châi-sán kap hun-in téng-koân, in liân hō-miâ mā tio̍h chiàu kai-kip lâi kiâⁿ. Lán ē-sái khoàⁿ lâng-miâ tō chai-iáⁿ 1-ê Paiwan-lâng tī cho̍k lāi-bīn ê kai-kip.
Ū ê lâng ê miâ sī mamazangilan siú-sū--ê, tio̍h keng-koè mamazangilan ê ún-chún, chiah ē-sái ēng pí ka-tī kai-kip khah-koân ê miâ.
Mamazangilan sī pō·-lo̍k ê thóng-tī-chiá, mā-sī in cheng-sîn ê siōng-teng, cho̍k-jîn ūi i choh-si̍t, siu-sêng tio̍h la̍p-soè hō·--i. Mamazangilan mā chú-chhî pō·-lo̍k ê toā-tāi-chì, chhin-chhiūⁿ chiàn-cheng, chè-lé, kap goā-kau ê khang-khoè.
Kai-kip chè-tō· sī 1-tāi thoân-koè 1-tāi--ê, m̄-koh tī lâm-lú chit-pō·-hūn, Paiwan sī 1-ê líong-sèng pêng-téng ê siā-hoē. Ka-cho̍k ê châi-sán kap koân-lī sī hō· sīong-toā-hàn ê gín-á lâi kè-sêng, kî-thaⁿ ê hiaⁿ-tī-chí-bē tī kiat-hun liáu-āu tō poaⁿ--chhut-khì, lēng-goā khí-ke, chin-chē pō·-lo̍k ū chhut-hiān cha-bó· ê mamazangilan.